לפני עידן הפיק-אפ בר, דאנס בר, ביסטרו בר, סושי בר וכל ה"משהו בר" האחרים, אופציות הבילוי הקיימות העמידו בפני הצעירים רק שתי אופציות - דיסקוטק או פאב. הפאבים היו תמיד קטנים, אפלים, אפופי עשן, בעלי תפאורת עץ כהה, נרות נוטפי שעווה, וקהל לובשי שרוואלים מגודלי שיער מהנהנים בראשם לצלילי לד זפלין, שיער או מאמי. הדיסקוטקים של פעם היו אפילו קלישאתיים עוד יותר.
התפריט ברוב הפאבים היה די קבוע: צ'יפס, פלאפל, סיגרים / פסטלים, או פלטת מטוגנים, שכללה מיקס משודרג של כל התפריט בתוספת נקניקיות. בגזרת הרטבים תמיד יכולתם למצוא קטשופ ואם רצית להתפנק אז גם טחינה. הפלטה המעורבת הייתה הכי יקרה בתפריט ותמיד כתובה בשורה האחרונה.
הסיגרים נתבלו בטחינה של "סלטי שמיר" וחשבנו שזה אחלה מנצ'ס שבעולם, במיוחד אם התלווה למנה איזו טקילה סנרייז, סקס און דה ב'יץ, או לגונה כחולה.
השבוע, התגלגלתי לאחד הברים הנוצצים בעיר ופונקתי במנת סיגר אלוהית במיוחד. הוא אמנם היה רק אחד, ארוך וצר, בודד וגלמוד, אך הוא היה טבול במעדן פיטריות בטעם עז.
המינימליזם אכזב מבחינה כמותית אך ללא ספק, פתח את התאבון והשאיר טעם של עוד. כבר למחרת, הצטיידתי בעלי סיגר מוכנים מהסופר, והנה לפניכם מה שיצא מערב של גלגולים במטבח.
1.	מברישים עלה סיגר בשמן זית. מפזרים עלי טימין ומכסים בעלה סיגר נוסף. מברישים בשמן גם אותו.
2.	חותכים בעזרת גלגלת או סכין חדה ל-4 רבעים.
3.	מערבבים בקערה את הגבינות עם השקדים והצנוברים.
4.	מניחים פס מהמלית על כל רבע עלה סיגר, בחלקו הרחב ומגלגלים לכיוון החלק הצר.
5.	מחממים שמן קנולה במחבת ומטגנים את הסיגרים מספר דקות עד שהם זהובים.
6.	מניחים ע"ג נייר סופג.
7.	למטבל: מטגנים מעט את הבצל, מוסיפים את שאר המרכיבים פרט לעשבים הירוקים. מקפיצים כדקה, מוסיפים אורגנו טרי ובצל ירוק, מערבבים ומגישים לצד הסיגרים.
1.	קולים את החצילים בגריל ומוציאם את התוכן (ללא הגרעינים).
2.	מפוררים את הגבינה ומערבבים עם החצילים הקלויים. מוסיפים את החלמון ומערבבים.
3.	מברישים כל עלה סיגר בשמן זית.
4.	חותכים בעזרת גלגלת או סכין חדה ל-4 רבעים.
5.	מערבבים בקערה את הגבינות עם השקדים והצנוברים.
6.	מניחים פס מהמלית על כל רבע עלה סיגר, בחלקו הרחב ומגלגלים לכיוון החלק הצר.
7.	מחממים שמן קנולה במחבת ומטגנים את הסיגרים מספר דקות עד שהם זהובים.
8.	מניחים ע"ג נייר סופג.
9.	למטבל: מערבבים בקערה את כל המרכיבים ומגישים לצד הסיגרים.
1. קוצצים דק את גבעולי הפטרוסילנון והכוסברה, השום והפלפלים האדומים. שמים בקערה את הבשר הטחון ומוסיפים את התבלינים הקצוצים. מערבבים לקבלת תערובת אחידה וצרים כדור אחד או שניים.
2. מבשלים את כדור הבשר בסיר עם מים מעט מלח ועלה דפנה. מבשלים על להבה בינונית 45 דקות.
טוחנים את כדור הבשר המבושל פעם נוספת. מוסיפים כמון, פלפלת, פלפל שחור, מלח וחומץ ובוחשים היטב.
3. מניחים את התערובת במחבת ומאדים מספר דקות. מכינים קערית עם חלבוני הביצים. נוטלים בזהירות עלה בריק ומקפלים את קצוותיו כך שמתקבל משטח מלבני. נעזרים בחלבונים להדבקת הקצוות המקופלים.
4. נוטלים כף או שתיים מהתערובת ומעצבים ממנה גליליות מאורכות דמויות אצבע. מניחים את גלילות הבשר לרוחב העלה ומגלגלים מצד המלית לעבר קצהו המרוחק של העלה. מורחים את הקצה במעט חלבון ומהדקים היטב.
5. מחממים שמן לטיגון ומטגנים את הסיגרים עד קבלת גוון חום זהבהב.